ΑΘΗΝΑ 17/10/2019

ΑΡ. ΠΡΩΤ.:2143

**ΔΕΛΤΙΟ ΤΥΠΟΥ**

**Παρασκευή 18/10/2019**

**13.00 Συγκέντρωση διαμαρτυρίας για τη μη εγκατάσταση προσφύγων και μεταναστών στο Νοσοκομείο Αμαλία Φλέμιγκ**

**Καλύπτουμε και στηρίζουμε την Κινητοποίηση που αποφάσισαν τα Σωματεία Εργαζομένων Αμαλία Φλέμιγκ – Σισμανόγλειο- Παίδων Πεντέλης την Παρασκευή 18/10/2019 στις 13.00μμ στο προαύλιο της πτέρυγας «Μπόμπολα» του Νοσοκομείου Αμαλία Φλέμιγκ, προκειμένου να εμποδίσουμε την μετατροπή του Νοσοκομείου σε HOT SPOT.**

Ασφαλώς είναι επιβεβλημένη η αποσυμφόρηση των νησιών από τους πρόσφυγες και μετανάστες. Ασφαλώς η Κυβέρνηση πρέπει να εξασφαλίσει αξιοπρεπείς συνθήκες διαβίωσης των μεταναστών. Όχι όμως να μετατραπούν Νοσοκομεία και Υγειονομικές Μονάδες σε HOT SPOT.

Οι Υγειονομικές βόμβες που δημιουργήθηκαν στα νησιά με τις άθλιες συνθήκες διαβίωσης των μεταναστών στα κέντρα φιλοξενίας πρέπει να εκλείψουν. Τα Νοσοκομεία όμως δεν προσφέρονται για κάτι τέτοιο.

Διαλύεται ημέρα με την ημέρα η λειτουργία του Ψυχιατρικού Νοσοκομείου της Λέρου με την δημιουργία HOT SPOT μέσα στο Ψυχιατρικό Νοσοκομείο που φιλοξενεί 1.800 πρόσφυγες και μετανάστες. 150 ασθενείς είναι σε συνεχή υπερδιέγερση εξαιτίας των συνθηκών που δημιουργήθηκαν.

Αντί λοιπόν να μεταστεγασθούν οι πρόσφυγες, μετανάστες από το Νοσοκομείο της Λέρου, πάμε να φτιάξουμε και κέντρο φιλοξενίας και σε δεύτερο Γενικό Νοσοκομείο.

**Ένα μεγάλο όχι.**

**Θα είμαστε εκεί να παλέψουμε με τους εργαζόμενους.**

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ